ועדת הכלכלה, כנסת 20, פרוטוקול מספר 340, 2016-11-07 12:30

איתן כבל: איפה נציג התחבורה?

<מיטל לומינר: אני כאן.

איתן כבל: המנכ"ל שלא הגיע, לא מנכ"ל משרד התחבורה - - ניסים.

איתן כבל: כאילו מה?

איתן כבל: אנחנו ננהל דיון ככה תיאורטי?

<דוברת: ניסים הוא מנכ"ל נתיבי ישראל, זה לא משרד התחבורה, זו חברת הביצוע.

<דוברת: יש פה נציג נתיבי ישראל - -

איתן כבל: תגידו לי, מה, אתם חושבים שאני לא מבין עניין?

איתן כבל: אני התחלתי להתעסק עם זה?

איתן כבל: אני כבר 20 שנה בעסק.

<אוהד קורן: שלום.

<אוהד קורן: אני נציג חברת נתיבי ישראל.

איתן כבל: מה זה אני?

איתן כבל: מה התפקיד שלך?

<אוהד קורן: אני מנהל אגף פרויקטים ייעודיים ומשימתיים.

איתן כבל: אני כבר מודיע לכם – סליחה, התחלתי את הדיון.

איתן כבל: צהריים טובים.

איתן כבל: אני רק רוצה, גברתי מנהלת הוועדה, רשמת, דובר, ברשותכם, קודם כל, אנחנו כאן על שני עניינים: הצעה דחופה לסדר שהועברה אלינו ודיון מהיר שהועבר אלינו, שניהם כמובן עוסקים בכביש 89, ותכף נפתח את הדברים לדיון.

איתן כבל: אני רוצה לומר, ברשותכם, לפרוטוקול: אני לא מקבל את זה.

איתן כבל: אני צריך פה, עם כל הכבוד לאדוני, אני מכבד.

איתן כבל: גם אני הייתי פעם במקום שלך.

איתן כבל: אם צריך, כנראה נזמן את המנכ"ל כל שני וחמישי, אם הוא עסוק כל הזמן או שיש פקקים והוא לא הצליח להגיע.

איתן כבל: אני, מנקודת המבט שלי, אני רוצה אנשים שיש להם סמכות לקבל החלטה במקום.

אוסאמה סעדי: לא נעשה כמו שעשינו בביקורת המדינה?

איתן כבל: אני לא יודע מה עשיתם בביקורת המדינה, אני לא שם.

איתן כבל: אוהד, איך אומרים?

איתן כבל: זה לא מופנה בוודאי כלפיך ואין פה שום רצון, חס וחלילה, להמעיט מערכך או מכבודך או מיכולותיך.

איתן כבל: שזה לא חס וחלילה ייתפס במקום הזה.

איתן כבל: אז ברשותכם, אנחנו נאמר כך: הצעה לסדר היום: עורק התחבורה המרכזי של הגליל המערבי, שמצבו מסכן את חייהם של מאות אלפי תושבים באזור, של חברי הכנסת גרמן, אכרם חסון, יעל כהן פארן, ג'מאל זחאלקה, חמד עמאר ויצחק וקנין.

איתן כבל: יש גם דיון מהיר של חברי הכנסת, פחות או יותר באותו - -

יעל גרמן: ניסינו מכל הכיוונים.

איתן כבל: כן, כן, של חברת הכנסת יעל גרמן, חבר הכנסת סעדי אוסאמה, של חבר הכנסת אכרם חסון וחמד עמאר.

איתן כבל: אז אנחנו, ברשותכם, כיוון שיש רשימה ארוכה, שלא נרגיש שאנחנו עומדים בפקק בכביש הזה.

איתן כבל: שכל אחד יגיד כדי שנוכל לשמוע את התוצאות.

איתן כבל: חברים יקרים, בכל מקרה אני מתכוון שתהיינה תוצאות לדיון הזה.

איתן כבל: אם את כביש 66 פתרנו, אין שום סיבה בעולם שלא נצליח לתת מענה בעניינים האחרים.

איתן כבל: אז ברשותך, יעל, חבר הכנסת זחאלקה צריך לצאת אז אני אתן לו לפתוח ואת מיד אחריו.

איתן כבל: בבקשה, חבר הכנסת זחאלקה שהודיע לנו שמהיום והלאה הוא חבר בוועדה - -

ג'מאל זחאלקה: אתם הודעתם לי.

איתן כבל: אז תבורך.

איתן כבל: ברוכים הבאים.

איתן כבל: בבקשה.

איתן כבל: ממש קצר ברשותך.

ג'מאל זחאלקה: העניין של כביש 89, אני חושב שאין מחלוקת על נחיצות בעניין.

ג'מאל זחאלקה: לפעמים הדבר ברור ואין עליו מחלוקת אבל לא נעשה הנדרש כדי לפתור את הבעיה.

ג'מאל זחאלקה: הבעיה גדולה מאד.

ג'מאל זחאלקה: מדובר בכביש בין צומת כברי לנהריה, שיש בו שני נתיבים בלבד, והוא מוביל לבית החולים נהריה, שמשרת 600,000 אנשים.

ג'מאל זחאלקה: כל שנה יש 400,000 ביקורים בחדר המיון בנהריה.

ג'מאל זחאלקה: הכביש הזה גם משרת, יש בו הרבה שירותי חירום, יש מכבי אש, משטרה, יש כל מיני שירותים אחרים.

ג'מאל זחאלקה: הכביש סואן.

ג'מאל זחאלקה: בערך לפני כמספר חודשים נתקעה מכונת הקרצוף של הכביש ובמשך שעות ארוכות לא היו אמבולנסים בחצר בית החולים.

ג'מאל זחאלקה: חדר המיון היה ריק במשך יום שלם.

ג'מאל זחאלקה: זה אומר שהתקלה הכי קטנה תוקעת את העניין.

ג'מאל זחאלקה: מדובר בפיקוח נפש תרתי משמע, גם בגלל המצב של הכביש וגם בגלל יעדו העיקרי של הכביש הזה, שזה בית החולים.

ג'מאל זחאלקה: אנשים לפעמים, אמבולנסים נתקעים שם ולא מגיעים בזמן, ואני ביקרתי בבית החולים.

ג'מאל זחאלקה: מנהל בית החולים, דוקטור מסעד ברהום, מתלונן על כך, כולם מתלוננים על כך.

ג'מאל זחאלקה: יש הרחבה של בית החולים היום, הוא יקלוט יותר אנשים, הוא ייתן שירותים יותר גדולים והכביש הוא צוואר בקבוק שיש להתיר אותו.

ג'מאל זחאלקה: אני חושב שאפשר לפתור את הבעיה, כמו שאמר יושב הראש.

ג'מאל זחאלקה: לכן, אני חושב שלא צריך לדבר הרבה על הבעיה, הבעיה ברורה, כולם יודעים.

ג'מאל זחאלקה: תודה רבה.

איתן כבל: גברתי, בבקשה.

יעל גרמן: קודם כל, תודה רבה לך אדוני היושב ראש, גם על כך שאספת, אתה מקיים את הדיון וגם על הנחישות, שאני מקווה שבאמת תתבטא בתוצאות.

יעל גרמן: אני לא מתפלאת על כך שמשרד התחבורה לא נמצא כאן.

יעל גרמן: ממש לא מתפלאת מפני שזה היחס - -

<קריאה: משרד התחבורה נמצא פה.

<קריאה: אני מנהלת תחום תקציבי פיתוח במשרד התחבורה.

<אנה אוסטרובסקי: סליחה גברתי, אני נמצאת פה גם, מהנדסת מחוזות חיפה והצפון.

יעל גרמן: אני מצפה שבדיון כזה יהיה כאן שר או מנכ"ל.

יעל גרמן: אני מצטערת מאד, יש לי כבוד רב אליכן אבל בדיון כזה, שזה לא דיון ראשון, שמדובר על מקרה חירום היה צריך להיות פה לפחות המנכ"ל.

יעל גרמן: אני הייתי מצפה שגם השר יהיה פה ולכן, בעיני זה זלזול.

יעל גרמן: בכלל, כל מה שקורה בכביש 89 וגם בכביש 4 – זה זלזול בצפון.

יעל גרמן: זה ביטוי לזלזול בישובים בצפון.

יעל גרמן: אני רוצה לקרוא לכם שאילתה שנשאלה בשנת 2014 על ידי אבישי ברוורמן, חברך וחברי, והתשובה שניתנה על ידי סגנית שר התחבורה, וכך היא אמרה: היא אומרת: יש לנו בהקשר לכביש 89 בשורה ארוכת טווח ובשורה קצרת טווח.

יעל גרמן: בשורה קצרת טווח – היא מדברת על מה שאנחנו מבקשים, להוסיף שול רחב לכביש 89, סיפור זול ומהיר.

יעל גרמן: כראש עיר אני יודעת מה זה חמישה קילומטר של שול, שאפשר לעשות אותו במצע ויאפשר לכל רכבי החירום - -

עבדאללה אבו מערוף: זה לא חמישה קילומטר, זה פחות.

יעל גרמן: אפילו פחות אבל זה יאפשר לכל רכבי החירום, ובוודאי לאמבולנסים שתקועים על כל מכשול שיש שם בכביש ולא יכולים להגיע לבית החולים, והיא הבטיחה שבמאי 2015 צפי סיום העבודה של הרחבת השול.

יעל גרמן: אנחנו היום בנובמבר 2016.

יעל גרמן: בושה וחרפה.

יעל גרמן: בנוסף, היא הבטיחה שגם יהיה תכנון ארוך טווח לכביש עם שני מסלולים, והתכנון הזה יסתיים בסוף 2015.

יעל גרמן: אז לא הסתיים התכנון ואין שול, ואנחנו בסוף 2016 נמצאים כאן בלי שמנכ"ל המשרד או השר יואילו בטובם להיות פה ולענות מדוע בצפון אנשים צריכים לעמוד בפקקים אין סופיים.

יעל גרמן: מדוע רכבי חירום, בעיקר אמבולנסים, לא יכולים להגיע לבית החולים היחיד שמשרת, כפי שאמר חברי, 600,000 איש, 400,000 ביקורים.

יעל גרמן: מדוע מכבי האש, מדוע כוחות הביטחון לא יכולים לנוע בבטחה?

יעל גרמן: כמו שאמרתי, זה זלזול מופגן בתושבי הצפון ואני מבקשת שהדבר הזה יבוא לקיצו ונראה במידי.

יעל גרמן: אין שום צורך בהחלטות.

יעל גרמן: אני אומרת לך, שול רחב צריך לקבל החלטה תוך שלושה שבועות, ובכמה מיליונים מעטים יהיה שול רחב, ולפחות כוחות הביטחון יוכלו לנוע בזה.

איתן כבל: תודה.

איתן כבל: לא כל מילה "ביטחון" צריכה להפחיד...

יעל גרמן: חירום.

איתן כבל: תודה גברתי.

איתן כבל: הדברים ברורים וחדים וחד משמעיים.

איתן כבל: רשומים כאן כל מי שהגישו הצעה.

איתן כבל: קודם כל מגישי ההצעות.

איתן כבל: יעל כהן פארן, בבקשה.

יעל כהן-פארן: אני חייבת לספר על חוויה אישית שבחול המועד סוכות טיילתי עם משפחתי באזור היפה של הגליל המערבי, ובאמת נדהמתי.

יעל כהן-פארן: כל פעם כשהגענו או התקרבנו לנהריה, בין אם זה ממזרח ובין אם זה מצפון ובין אם זה מדרום, אתה פשוט תקוע.

יעל כהן-פארן: זה חג, זה לא ימי עבודה, זה ערב חג או יום שישי, אני לא נוסעת בשבת, פשוט לא יאמן.

יעל כהן-פארן: באמת ההצעה לסדר שעוד הגשתי וגם הייתי באזור, והייתי בחוג בית בנהריה לפני שהוגשה אותה הצעה – אני באמת נדהמת כל פעם שאני מגיעה לאזור.

יעל כהן-פארן: זה השוליים של השוליים של הפריפריה.

יעל כהן-פארן: פשוט רחוק נזנח מלב, לא שמים לב למה שקורה שם, משרדי הממשלה, משרד התחבורה.

יעל כהן-פארן: אני לא יכולה להבין איך כזאת חוסר התייחסות.

יעל כהן-פארן: אנשים נמצאים שם פשוט בפקקים כמו תושבי מדינת תל-אביב.

יעל כהן-פארן: זה לא ייאמן, זה אזור קטן.

יעל כהן-פארן: אין שם כל כך הרבה אנשים אבל הם נמצאים בפקק בדיוק כמו כל מי שגר במרכז הארץ, וזה פשוט שערורייה.

יעל כהן-פארן: אני חושבת שיש שם בעיה עם כביש 89, עם בית החולים, זו סכנת חיים.

יעל כהן-פארן: מגיעים לשם 400,000 איש מאושפזים בשנה מגיעים לחדר המיון, בשנת 2015 אלה היו המספרים.

יעל כהן-פארן: זה בלתי נתפס שמספיק ש-10% מהם לא יגיעו בזמן בגלל פקקים, 40,000 איש.

יעל כהן-פארן: זה מצב שמדינת ישראל לא יכולה לעמוד מנגד ואנחנו, בכנסת, צריכים באמת לדאוג שהם יזוזו.

איתן כבל: תודה.

איתן כבל: הדובר הבא הוא אוסאמה סעדי וזה הסדר: חבר הכנסת חמד עמאר, חבר הכנסת אכרם חסון.

איתן כבל: אחר כך אנחנו נעבור לשני ראשי המועצה – ראש המעוצה האזורית מטה אשר יורם ישראלי ולאחר מכן לראש המועצה המקומית חורפיש.

איתן כבל: אחר כך נעבור לחברי הכנסת.

איתן כבל: בבקשה להיות קצבי.

אוסאמה סעדי: כן, כן.

אוסאמה סעדי: אדוני היושב ראש, חברי חברי הכנסת, שמענו פה את המספרים.

אוסאמה סעדי: אני רק אוסיף כמה מספרים, אני זוכר שחברי ג'מאל זחאלקה העלה את זה אז, בזמנו, במליאה וזה עבר לדיון מהיר פה.

אוסאמה סעדי: חמישה קילומטר, עכשיו עבדאללה, תושב המקום, אומר שזה אפילו פחות.

ג'מאל זחאלקה: 4.8.

ג'מאל זחאלקה: תלוי מאיפה אתה מודד.

עבדאללה אבו מערוף: מצומת כברי עד בית הכניסה לבית החולים זה 3.2 קילומטר.

אוסאמה סעדי: אז יש קטע של שלושה קילומטרים עם 150 תאונות, עם 400 נפגעים, עם שישה הרוגים.

אוסאמה סעדי: אנחנו שומעים על המספרים כמעט מדי יום ביומו, על תאונות, על צמתים, על כבישי דמים.

אוסאמה סעדי: זה אחד מהכבישים המסוכנים במדינה.

אוסאמה סעדי: אם חברתי גרמן ציטטה שאילתה של ברוורמן מ-2014 ואנחנו היום ב-2016, ואני לא רואה פתרונות לא לטווח קצר ולצערי לא לטווח ארוך, אז לא צריך לדבר הרבה.

אוסאמה סעדי: עצם ההתכנסות הזאת מכל הקשת הפוליטית, מכל הקצוות, ראשי מועצות, אנחנו מדברים על קטע שזה ממש סיוט לעבור דרך הכביש מג'דידה-מכר עד נהריה.

אוסאמה סעדי: אם אתה עובר בירכא, באבו סנאן, בכפר יאסיף, אתה ממש לפעמים נתקע שם שעה וחצי, שעתיים.

אוסאמה סעדי: איזה תל-אביב?

אוסאמה סעדי: אפילו יותר מתל-אביב.

אוסאמה סעדי: לכן אני אומר שכשיש בית חולים מרכזי של כל הצפון, מה מחכים?

אוסאמה סעדי: לכמה מיליונים?

אוסאמה סעדי: אני יודע שיש מהפכה.

אוסאמה סעדי: אנחנו אומרים כל הזמן שבאמת יש מהפכה במשרד התחבורה, עושים מחלפים, צמתים - -

<קריאה: אבל זה לא מגיע לצפון.

אוסאמה סעדי: גם בצפון.

אוסאמה סעדי: למשל, בצומת גולני, עשו שם משהו מדהים.

אוסאמה סעדי: למה פה, בקטע הזה, שכל הזמן מדברים על זה, שלושה קילומטר לעשות מחלף, לעשות מנהרה, לעשות אלף ואחד דברים – למה לא עושים?

אוסאמה סעדי: אני קורא לשר התחבורה לקחת את העניין הזה לידיים, ובאמת לתת פתרון לעניין הזה כמה שיותר דחוף כי אנחנו מדברים פה על הצלת חיים.

איתן כבל: אוקי.

איתן כבל: תודה.

איתן כבל: חמד עמאר, בבקשה.

חמד עמאר: אדוני היושב ראש תשמע, אנחנו מדברים על קטע הכביש של שלושה קילומטר.

חמד עמאר: חברים, שלושה קילומטר קטע הכביש שאני מכיר אישית, ואני עובר שם הרבה.

חמד עמאר: השאלה שלי כאן היא רק אם יש חסם, כי מבחינה תקציבית זה כסף קטן למשרד התחבורה.

חמד עמאר: האם יש חסם שאנחנו לא יודעים עליו?

חמד עמאר: אני עובר שם ואני רואה שטח שוליים רחבים שם, שיש אפשרות לסדר אותם.

חמד עמאר: עד שאנחנו מגיעים לאבוקדו שם, שיש פרדסים שם, יש המון שטח.

חמד עמאר: אז בעיה ששטח לא חסר שם.

חמד עמאר: אני רוצה לדעת מה החסם שם?

חמד עמאר: אם אנחנו לא מדברים על הרבה כסף, אנחנו מדברים על קטע מאד קצר, אנחנו מעלים את זה יותר מפעם כאן, בוועדה.

חמד עמאר: העלינו את זה כדיון מהיר, העלינו את זה כהצעה דחופה – אני באמת רוצה לשמוע את משרד התחבורה, לשמוע את מע"צ, מה הם אומרים?

חמד עמאר: איך קוראים לחברה שלכם עכשיו?

חמד עמאר: החברה הלאומית לדרכים?

חמד עמאר: נתיבי ישראל.

חמד עמאר: אני רוצה לשמוע, באמת, מה החסם.

חמד עמאר: האם יש בעיה תקציבית לנושא או שאין בעיה תקציבית לנושא כי הנושא, מבחינה כלכלית, יכולים לעשות את זה מהר.

חמד עמאר: אני עבדתי במע"צ, אני יודע כמה זמן לוקח לעשות קטע כביש אם מחליטים לעשות את קטע הכביש ואם רוצים לעשות את קטע הכביש.

חמד עמאר: האם יש תכנון לנושא או שאנחנו מחכים לעשות תכנון חדש?

חמד עמאר: איפה אנחנו עומדים?

חמד עמאר: באמת אנחנו צריכים לדעת, לא רק גברתי להרחיב את השוליים ולעשות שוליים.

חמד עמאר: שם יש אפשרות לעשות כביש דו-מסלולי, שכל אחד יוכל לעבור שם בבטחה, לא רק רכבי חירום, כי זה קטע שאנשים בבוקר, שגרים בפקיעין, אני מכיר אותם יורדים דרך כרמיאל בשביל לא לעבור את הקטע הקצר הזה.

חמד עמאר: אדוני היושב ראש, עושים שם סיבוב.

חמד עמאר: אנשים שגרים בפקיעין ובית ג'אן, במקום שירדו ממעלות למטה לנהריה עושים סיבוב שלם.

חמד עמאר: נוסעים לכרמיאל, יורדים מכרמיאל ועוברים לעכו ולנהריה, עושים כפול קילומטר כי לא רוצים להיתקע בקטע הכביש הזה, שיכול לקחת שעה, שעה וחצי.

חמד עמאר: לכן, אני רוצה לשמוע את התשובות, האם יש תכנון?

חמד עמאר: יש תקציב?

חמד עמאר: מה החסמים שעומדים לפנינו?

איתן כבל: אוקי.

איתן כבל: תודה.

איתן כבל: הבא בתור זה אכרם חסון, בבקשה.

אכרם חסון: אדוני היושב ראש, בזמנו הגשתי הצעה גם במליאה - -

איתן כבל: כן, אתה ברשות דיבור בגלל זה.

אכרם חסון: אוקי.

אכרם חסון: אנחנו הגשנו הצעה לא סתם.

אכרם חסון: כפי שאתם ציינתם, המצב הוא בלתי נסבל.

אכרם חסון: אני ביקרתי את מנהל בית החולים מסעד ברהום, ואני רוצה להגיד לך שהכביש הזה גם חוצה את הכפר חורפיש, וראש מועצת חורפיש יושב לימיני.

אכרם חסון: הכביש משרת 600,000 תושבים בגליל, והוא מסוכן מאד.

אכרם חסון: אנחנו כולנו יודעים שזה מסוכן, גם אין תאורה שם אז חושך אימים בלילה.

אכרם חסון: אתם דיברתם על המספרים – 400 פצועים ושישה הרוגים, אז אני לא יודע עד מתי אנחנו נחכה.

אכרם חסון: אבל השאלה שלי, וגם אז שאלתי: איפה נציג עיריית נהריה?

אכרם חסון: אני גם אז נתקלתי בבעיות כאילו שעיריית נהריה לא מקדמת את הדבר הזה או לא מעוניינת.

אכרם חסון: ולכן, אנחנו צריכים לראות.

אכרם חסון: אני הסתכלתי ולא ראיתי נציג מעיריית נהריה כאן.

אכרם חסון: זה דבר חשוב לשתף את כולם, להביא את נציג עיריית נהריה ולהסביר לנו מדוע העיר נהריה זוכה להרבה תקציבים, לפיתוח ולקדמה.

אכרם חסון: מדוע היא דווקא לא מקדמת את פיתוח הכביש הזה.

אכרם חסון: מנהל בית החולים מספר - -

<קריאות: - - -

אכרם חסון: לא משנה אבל היא העיר המרכזית שם, ליד בית החולים.

אכרם חסון: בית החולים שייך לעיר נהריה.

אכרם חסון: אמבולנס לא יכול להיכנס כפי שצריך.

אכרם חסון: יש תחנת כיבוי אש על אותו עורק, שגם שם אי אפשר להזניק אותם בזמן בגלל הלחץ ובגלל הסכנה שנמצאת שם.

אכרם חסון: אני חושב שמיותר להמשיך לדוש ולדבר על זה, צריך מעשים.

אכרם חסון: אני גם יודע שמשרד התחבורה, כשפנינו בזמנו, אמר שאין בעיה לתכנן וגם לתקצב את הכביש.

אכרם חסון: אז אני שואל: ריבונו של עולם, אנחנו צריכים עוד עשרה הרוגים כדי לפתח את הכביש הזה ולפתור את כל הבעיות?

אכרם חסון: לכן, אני מודה לך מאד שלקחת את הנושא הזה ברצינות אבל בסופו של דבר, אנחנו צריכים תכלס.

יעקב פרי: מה אנחנו מבקשים, שול או מסלולים?

יעל גרמן: גם וגם.

איתן כבל: שניה.

איתן כבל: יורם ישראלי, ראש המועצה האזורית מטה אשר, בבקשה.

<יורם ישראלי: צהרים טובים.

<יורם ישראלי: אי אפשר לחשוד במשרד התחבורה ונתיבי ישראל שהם לא מסוגלים לבצע דברים.

<יורם ישראלי: אני מחר מוזמן לטקס חנוכת רכבת העמק, ארבעה מיליארד שקל.

<יורם ישראלי: אני בן העמק, טקס נהדר של רכבת משום מקום לשום מקום, ואל תעלבו.

<יורם ישראלי: רק שישראל כץ לא ייעלב.

<יורם ישראלי: אני בן אחד הקיבוצים ליד בית ג'אן.

<יורם ישראלי: נוסעים לבלות בכפר יהושע, בחיפה, ארבעה מיליארד שקל.

<יורם ישראלי: בסדר, בעתיד זה יהיה בסדר.

<יורם ישראלי: אנחנו נמצאים בחבל ארץ ששמעתם את המספרים.

<יורם ישראלי: יש ריבוע שהכביש המערבי שלו זה כביש 4, מראש-הנקרה עד עכו.

<יורם ישראלי: הכביש הדרומי שלו זה כביש 85, מעכו לכרמיאל.

<יורם ישראלי: הכביש המזרחי שלו זה כביש 70, מצומת כפר יאסיף עד שלומי.

<יורם ישראלי: ויש לו כמה כבישי רוחב: כביש רוחב צפוני זה שלומי-ראש-הנקרה.

<יורם ישראלי: כביש רוחב מרכזי – צומת כברי-נהריה.

<יורם ישראלי: כביש רוחב מספר אחד בארץ לביצוע ומעוכב 859, ועוד כמה כבישים קטנים.

<קריאה: מאיפה לאיפה?

<יורם ישראלי: מכביש 70, צומת ג'ת, לרגבה.

<יורם ישראלי: למנוע את כל המעבר של כל כלי הרכב דרך נהריה.

<יורם ישראלי: עכשיו, שואלים פה על נהריה?

<יורם ישראלי: לנהריה זה לא משנה, זה רק לבית החולים משנה 89.

<יורם ישראלי: יעשו דו-מסלולי, כולם ירוצו במהירות מכברי, אמבולנסים יוכלו להגיע לבית החולים, נכון, אבל כולם יתקעו בנהריה.

<יורם ישראלי: אין מה לעשות בנהריה כי אין כבישים בנהריה.

<יורם ישראלי: יש מראש הנקרה, צומת משרפות, יציאה מגשר הזיו, יציאה מלימן, הכל יציאות מסוכנות.

<יורם ישראלי: יציאה מבן עמי.

<יורם ישראלי: אלף ואחד דברים, וכביש אחד עשו בעשור האחרון:

<יורם ישראלי: הבהאים עשו חרם על מדינת ישראל כי המכוניות אשפה עברו ליד המקום הקדוש להם במזרע.

<יורם ישראלי: אז משרד התחבורה עשה כביש מיוחד מרגבה למטמנת עברון כדי שמשאיות הזבל לא יעברו ליד הבהאים.

<יורם ישראלי: זה הכביש היחיד שעשו באזור שלנו בעשור האחרון.

דב חנין: אי אפשר לשכנע את הבהאים לעשות עוד חרם בעניין הזה?

<יורם ישראלי: ועכשיו מציעים שהפתרון, כי עוברים שם ליד הבהאים גם האוטובוסים של בית הספר האזורי, אז יש שני פתרונות עכשיו לאוטובוסים: או שהם ייסעו עם משאיות הזבל דרך המטמנה ויגיעו לעברון, או שמשרד התחבורה יעשה רמזור בכניסה לעברון, אבל גם את זה הם לא מסוגלים.

<יורם ישראלי: כבר שנה וחצי, מאז שישראל כץ עמד על הבמה בעמקה והבטיח שני דברים: רמזור בכניסה לעברון ומעבר תת-קרקעי לחקלאי עמקה, לחצות את כביש 70.

<יורם ישראלי: שום דבר לא נעשה, הכל דיבורים.

<יורם ישראלי: אתה אומר איזה מילה, עושים עליך חרם.

<יורם ישראלי: אתה אויב משרד התחבורה שעושה רק דברים פנטסטיים.

<יורם ישראלי: אי אפשר.

<יורם ישראלי: משרד התחבורה נעצר.

<יורם ישראלי: עכשיו שלחו לנו מכתב:

<יורם ישראלי: תדעו לכם שבחומש הקרוב אנחנו לא מתכוונים להתעסק עם כביש 4, מעכו עד ראש-הנקרה.

<יורם ישראלי: שלחו לנו את המכתב הזה.

<יורם ישראלי: כביש 89 עבר את כל מוסדות התכנון: ועדה מקומית, ועדה מחוזית, אני לא יודע איפה הוא תקוע.

איתן כבל: אני יכול להגיד לפחות ממה שנכתב לנו על ידי עיריית נהריה, מהנדס העירייה - -

<יורם ישראלי: הוא לא קשור לזה.

איתן כבל: אני יודע.

איתן כבל: הוא אומר: - - - עיריית נהריה תבחן אותם כשיוגשו לשולחנה.

איתן כבל: אני לא יודע אם זה בכלל קשור.

איתן כבל: סיימת יורם?

<יורם ישראלי: כן.

איתן כבל: תודה.

איתן כבל: אמרת דברים שאי אפשר לטעות בהם.

איתן כבל: חברי מופיד מרעי, ראש המעוצה המקומית חורפיש, בבקשה.

מופיד מרעי: אז קודם כל, אני רוצה לברך אותך ולהודות לך על הדיון, על העיסוק בפקק שנמצא בצפון.

מופיד מרעי: הפקקים מהמרכז הם עבודה יפה מאד של משרד הביטחון, החברים פה אמרו את זה.

מופיד מרעי: אז הפקקים באמת עברו צפונה, וכל מילה מיותרת מעבר למה שאומר כאן, באמת זה לא במקום כי לנסוע היום מחורפיש לעכו זה כמעט שעה.

מופיד מרעי: לחיפה, שעה וחצי, שעה ושלושת רבעי.

מופיד מרעי: בעבר זה היה חצי מהזמן.

מופיד מרעי: 89 חוצה את חורפיש.

מופיד מרעי: מגשר אלקוש, גשר על שם אלוף נביה מרעי, עד ליציאה מחורפיש, הכביש הזה, התחילו לעבוד ולהרחיב אותו לפני עשר שנים.

מופיד מרעי: העבודה נתקעה משום מה, אני לא יודע.

מופיד מרעי: יש שם כל שנתיים שלושה הרוג.

מופיד מרעי: עד עכשיו, לדעתי, אני חושב שהכביש הזה גבה מעל לשלושה הרוגים.

מופיד מרעי: לא רק זה, גם את האדמה שהפקיעו, הרי יש חוק שאחרי עשר שנים, אם אתה לא מנצל את ההפקעה שביצעת, ההפקעה בוטלה.

מופיד מרעי: נכון?

מופיד מרעי: עכשיו צריך להפקיע עוד פעם את האדמה מחדש ולהתחיל לפתח ולעבוד על הכביש.

מופיד מרעי: אני מדבר על הקטע של פחות משני קילומטר, שהכביש הזה בסופו של דבר מחבר את נהריה לצפת דרך חורפיש, דרך צומת סאסא, עובר הלאה לצומת מרון וכן הלאה.

מופיד מרעי: לא יכול להיות שקטע כזה במדינת ישראל, עם היכולות של משרד התחבורה, כמו שנאמר כאן, לא מצליחים להתגבר על קטע של שני קילומטר בכניסה לישוב, שזה קריטי.

מופיד מרעי: מפגע בטיחותי ממדרגה ראשונה.

מופיד מרעי: אני אשמח מאד אם הוועדה תטפל בזה.

איתן כבל: תודה לך מופיד.

חמד עמאר: לא עשר שנים עובדים על זה אלא 14 שנה.

איתן כבל: תודה.

מופיד מרעי: מתקן אותי חבר הכנסת חמד עמאר כי הוא נכח עם השר ליברמן, כשהיה שר התחבורה.

מופיד מרעי: מאז הכביש תקוע.

איתן כבל: תודה, תודה.

איתן כבל: חבר הכנסת חאג' יחיאה, עבדאללה מערוף וזוהיר יסגור את הסבב.

איתן כבל: דב אתה רוצה להגיד מילה?

דב חנין: אשמח.

איתן כבל: אוקי, דב.

איתן כבל: אתן גם לחגי לומר כמה מילים ואחר כך נהיה קשובים לגורמים הממשלתיים, שתדרשו בוודאי.

איתן כבל: יעקב אשר, שהוא גם יו"ר הוועדה למלחמה בתאונות הדרכים, בוודאי אשמח שתאמר.

איתן כבל: בכל מקרה אני כבר אומר לך שזה יעבור לוועדה שלך למעקב.

איתן כבל: אני אומר את הדברים – יש בעיה עם זה?

איתן כבל: יש כללים, יש לי מנהלת שהיא המנהלת של כולנו.

איתן כבל: חאג', בבקשה.

עבד אל חכים חאג' יחיא: כבוד היושב ראש, אנחנו לא צריכים להוסיף עוד מילים על המסוכנות של הכביש הזה, כביש 89, ועל הצורך לטפל בו בין אם בשלב ראשון השוליים או לפתרון הקבוע, של להרחיב את הכביש.

עבד אל חכים חאג' יחיא: השאלה אם במשרד התחבורה הם בתמימות דעים אתנו, הם מסכימים לזה, ואם כן – יש לי שתי שאלות אליהם: 1.

עבד אל חכים חאג' יחיא: האם הכביש הזה הוא בתכנית החומש עכשיו, ואם הוא מתוקצב בתקציב שאנחנו עכשיו דנים או של 2017-2018, ואם יש להם לוחות זמנים מתי יוצאים לביצוע עו לתכנון בכלל.

עבד אל חכים חאג' יחיא: אנחנו רוצים לשמוע את התשובות על השאלות כי לא רק לדבר ולבכות על זה שיש לנו בעיה שם כי בנוסף, יש מקומות אחרים שהם בסדר עדיפויות אבל לוחות הזמנים שלהם לא כל כך מתאימים כמו כביש 31, בקטע של הישובים הבדואים, במיוחד הקטע הזה שנדחה לשלבים ועוד ועוד, ואנחנו מתבשרים כמעט בכל שבוע שיש לנו הרוגים ב-31, ואנחנו לא רוצים לראות את זה גם פה כי לוחות הזמנים, אנחנו נשמע אם האנשים פשוט נעלבו שחברת הכנסת יעל דיברה על זה שמשרד התחבורה לא נמצא פה.

עבד אל חכים חאג' יחיא: קמתם ואמרתם: אנחנו פה ואנחנו נמצאים פה והם יכולים לתת לנו תשובות על השאלות שלנו.

איתן כבל: תודה.

איתן כבל: חבר הכנסת עבדאללה אבו מערוף, זוהיר, דב חנין, חגי ונעבור למשרד.

איתן כבל: חברים, תשתדלו להיות קצרים.

עבדאללה אבו מערוף: טוב שבסוף יש היענות לדיון הזה.

עבדאללה אבו מערוף: הדיון הזה, כבר לפני שישה חודשים ביקשנו מהחברה יעל להעלות אותו.

עבדאללה אבו מערוף: טוב שהוא עלה ואיך אומרים?

עבדאללה אבו מערוף: טוב מאוחר מאשר בכלל לא.

עבדאללה אבו מערוף: בקיצור, אני לא אכנס מבחינת המקצועיות והכביש.

עבדאללה אבו מערוף: אני מכיר את הכביש טוב, והרבה אנשים נתקעו והייתי עד לכמה אירועים ששם נתקעו.

עבדאללה אבו מערוף: היו שם עבודות קוסמטיות פעמיים, שלוש, וזה הכל היה כסף שווא, ככה לאוויר, לא יודע למה.

עבדאללה אבו מערוף: להרחבת השול זה לא מספיק מובן ולכן, חייבים לא רק להמליץ לבקש שיהיה כביש באורך של שלושה קילומטר, אפילו פחות, דו-מסלולי עם קו הפרדה שחייב להיות.

עבדאללה אבו מערוף: דרך אגב, עכשיו אין שם קו הפרדה, מחיצה של הפרדה.

עבדאללה אבו מערוף: זה שייצור פקק אחר, כמו שראש המועצה מטה אשר אמר, בכניסה לנהריה, אני לא חושב כי יותר משליש, 40% או 50% מהמכוניות שיעברו מכברי יגיעו לבית החולים ולא ימשיכו לנהריה.

עבדאללה אבו מערוף: זה יפתור את הבעיה.

עבדאללה אבו מערוף: לפחות זה ישמור על חיי אנשים ולא רק על אמבולנסים שנוסעים ולוקחים מטופלים מהכפרים ומהצפון בכלל אלא גם שם מהרבה תאונות דרכים, ויש מספיק שול, מספיק אדמות להרחיב את הכביש ולעשות אותו כביש מודרני כמו שצריך.

עבדאללה אבו מערוף: אני חושב שצריך להתחיל את זה כמה שיותר מהר.

איתן כבל: תודה.

איתן כבל: חבר הכנסת זוהיר בהלול, דב חנין, יעקב אשר ויש שני נציגים בסוף.

איתן כבל: יש כאן את אמיר, בבקשה.

איתן כבל: סליחה שלא שמתי לב.

זוהיר בהלול: אדוני היושב ראש, אין לי תיאור מלבד התיאור הזה, שיש אטימות ממסדית כלפי הצפון.

זוהיר בהלול: זה לא רק ההתעלמות מאותה תכנית לאומית לחיזוק הצפון, זו לא אותה התעלמות מאותו דוח של גרוטו.

זוהיר בהלול: הצפון פשוט לא נמצא בלבבו של ה"מיין סטרים" הישראלי אז הוא מחוץ לתוואי.

זוהיר בהלול: אז שיהיה מחוץ לתוואי הזמן.

זוהיר בהלול: אתה יודע, ברגע שהתנועה לא זזה בצפון, מה שנקרא התנועה עומדת מלכת בצפון, אז מקפיאים את הזמן.

זוהיר בהלול: אתה יודע, עכשיו תאמרו שאני מערבב פוליטיקה בחיי דיומא אבל אין מה לעשות.

זוהיר בהלול: מדינת ישראל היא הטובה בעולם בגדרות ובחומות.

זוהיר בהלול: אני פשוט מתנגד למה שהציעה חברתי היקרה, חברת הכנסת גרמן, על השול.

זוהיר בהלול: אני רוצה שתהיה גדר הפרדה כי רק גדר הפרדה - -

יעל גרמן: זוהיר, בינתיים חייבים את השול ובמקביל, לצאת לתכנית.

יעל גרמן: אחר כך שלוש שנים נהיה תקועים שם.

זוהיר בהלול: אני מכיר את הטווח הקצר בתפיסת העולם של האנשים שמושכים בחוטים במדינה.

זוהיר בהלול: ברגע שיקימו את השול, ישכחו לנצח נצחים את העניין של גדר הפרדה.

זוהיר בהלול: צריך ללכת על עסקת חבילה אמתית שתציל אנשים וגם תאפשר את הבטיחות שעליה דיברת.

זוהיר בהלול: תודה רבה.

איתן כבל: תודה לך.

איתן כבל: חבר הכנסת דב חנין ואחריו יעקב אשר.

דב חנין: תודה אדוני היושב ראש.

דב חנין: תודה על הדיון הזה ותודה ליוזמים.

דב חנין: התמונה שהוצגה כאן על ידי יוזמי הדיון היא תמונה קשה.

דב חנין: אי אפשר להמשיך ולהשלים אתה ובכל זאת, אדוני היושב ראש, אני חושש שאם אנחנו לא נחלץ לעזרה כאן, הדברים לא ישתנו.

דב חנין: אני אומר בצער גדול: אני קורא בעיתונים שלמשרד התחבורה יש מספיק כסף כדי לקדם תכנית של רכבת לקרית ארבע.

דב חנין: שר התחבורה מקדם עכשיו רעיון של רכבת תחתית אל הכותל.

דב חנין: ה רעיונות שעולים הרבה כסף, אגב.

דב חנין: באמת, זה עולה הרבה כסף.

דב חנין: כאן אנחנו מדברים על משהו מאד מאד זול.

דב חנין: אנחנו מדברים על מעט מאד כסף אבל אם לא תינתן לעניין הזה עדיפות, הוא ימשיך להיות.

דב חנין: הכביש הבלתי אפשרי הזה, כביש 89, ימשיך להיות כביש שמציק לאנשים גם כשהם צריכים להגיע לבית החולים אבל גם בבוקר, כשרוצים להגיע לעבודה בנהריה או במקומות אחרים לאורך רצועת החוף, אנשים מיישובי הגליל המערבי נתקעים בפקק אין-סופי.

דב חנין: זה אחד מכבישי הרוחב הכי צרים והכי בעייתיים שקיימים היום בישראל.

דב חנין: אני מציע, אדוני היושב ראש – אני קיבלתי בברכה את הצעתך להעביר את זה לוועדת המשנה של חברי, חבר הכנסת אשר, שעומד בראשה, שוועדת המשנה תיקח את הנושא הזה כמין משימה, ואחת לחודש תקיים דיון מעקב עד אשר אנחנו לא נשמע שהדברים האלה זזים.

דב חנין: אני מציע גם לכולנו, חברי הכנסת, לא להסתפק במה שקורה במליאה חבריי אלא לקבוע שכל אחד מאתנו בתורנות, אחת לחודש מנצל הזדמנות שיש לו במליאת הכנסת כדי לעלות ולחזור ולהעלות את הנושא הזה במליאת הכנסת.

דב חנין: פשוט להציק עד שיקרה שנוי.

איתן כבל: תודה.

איתן כבל: חבר הכנסת יעקב אשר, בבקשה.

יעקב אשר: אדוני היושב ראש, לי יש עדין בעיה עם השיטה, עם ה"סיסטם", שאני לא מצליח עדין להבין אותה.

יעקב אשר: אגב, במסגרת המטלות שהטלת עלי, אני ביקשתי להיפגש עם מנכ"ל נתיבי ישראל גם בתוקף תפקידי וגם כדי לדעת וללמוד את הדברים.

יעקב אשר: כשאנחנו נותנים ביקורת על דברים אז צריך גם ללמוד מה השיטה ולבדוק האם היא נכונה או לא נכונה.

יעקב אשר: לצערי הרב, עד רגע זה היא עוד לא נקבעה אז אני מעביר דרכך את זה כי העוזרים שלי כבר הפסיקו להתקשר לפגישה הזאת אבל זה הדבר - -

איתן כבל: תסלח לי, אתה אומר פה משהו - -

יעקב אשר: כן אבל אני לא רוצה להפוך את זה – השתמשתי בשירותי הדואר האלקטרוני של הוועדה בשידור ישיר.

איתן כבל: אדוני היקר, לא מקובל עלי.

איתן כבל: אני רוצה שנשוחח על זה, זה יטופל לאלתר.

יעקב אשר: עכשיו, מה הבעיה ב"סיסטם"?

יעקב אשר: קשה לי להבין.

יעקב אשר: תראו, אנחנו מדברים על משרד וגם העומד בראשו אני מוכרח לומר, ש"מיינדד" מאד לכל הנושא של פיתוח כבישים ומהפכה תחבורתית, והיום בצפון או בחלקים מסוימים ממנו, אין מה להשוות למה שהיה לפני שנתיים או שלוש אבל יש דברים שהם צריכים להיבנות אחרת.

יעקב אשר: הם צריכים להיבנות מצורך דחוף, במיוחד כשמדובר בפיקוח נפש.

יעקב אשר: אנחנו, גם חברתי יעיל וגם אני, היינו ראשי עיר.

יעקב אשר: אני הייתי ראש עיר בבני-ברק, שהיו הרבה מקומות שהיו בהם בזמן החורף בעיות של תיעול במקומות מסוימים, שהיו בריכות מדהימות בכמה וכמה מקומות.

יעקב אשר: הצלחתי, בעזרת השם ובעזרת קצת קשרים ואולי חן אישי להביא סכום כסף גדול לנושא הזה של התיעול.

יעקב אשר: ידעתי שהיה לי סכום מסוים, הוא לא יהיה לכל העיר.

יעקב אשר: אבל איך בחרתי את אותם מקומות שהחלטנו לעשות בהם סוף?

יעקב אשר: לקחנו וסימנו את אותם מקומות שבהם אנחנו יודעים שזו צומת אדומה או מקום שהפך להיות אגם באמצע החורף, סימנו את המקומות הללו, התמקדנו בקשים ביותר, בדברים שרואים אותם בעין ופתרנו אותם ונהיה מהפך.

יעקב אשר: עכשיו, יש מקומות, יש לפעמים עוד מקום שיש ניקוז כזה או אחר אבל הלכנו עם שיטה מסוימת.

יעקב אשר: ידעו את זה מראש העיר עד אחרון הפקידים, ידעו איך הם מסדרים את סדרי העדיפויות.

יעקב אשר: אני עוד לא הצלחתי לרדת לשיטה, ואני לא אומר את זה כרגע בביקורת על אף אחד ואני בטח לא קושר את זה למנהרה לכותל.

יעקב אשר: מנהרה לכותל היא חשובה דב ידידי - -

דב חנין: מנהרה לכותל יש.

דב חנין: עכשיו רוצים להכניס בה רכבת.

יעקב אשר: למה לא?

יעקב אשר: הרבה מאד אנשים - -

איתן כבל: חבר'ה, יש לי עוד קצת יותר מרבע שעה בבקשה.

איתן כבל: בואו נחזור לתוך ה"קו הירוק".

איתן כבל: בבקשה.

יעקב אשר: הוא הגיע כבר לגליל.

יעקב אשר: אני שואל שאלה אחת ורוצה לדעת עליה את התשובה לפני שאני אומר את הביקורת: איך נבנים סדרי עדיפויות בנישה הזאת, שאני בטוח ואנחנו יודעים שיש תקציב על הדברים המסוכנים, ועם כל הכבוד לתכניות הגדולות, איך תמיד מוצאים את הנגזרת הקטנה כדי לטפל בדברים שאנחנו רואים אותם בעין, שאנחנו יודעים שטיפול שלהם, במיוחד אם מדובר במשהו שהוא לא בעלות כספית גבוהה ביותר, הוא חייב להיות בראש סדרי העדיפויות.

יעקב אשר: איך זה עובד?

יעקב אשר: אנא פרטו את זה.

איתן כבל: תודה.

איתן כבל: אני מבקש, אל תענו לשאלה שלו.

איתן כבל: ברצינות, זה לקחת אותנו למקום - אתה מעלה כאן - -

יעקב אשר: כדוגמה.

יעקב אשר: למה זה לא נחשב בסדר עדיפות גבוה?

איתן כבל: רבנו, אני אתך.

איתן כבל: אני מבין לחלוטין את מה שאתה אומר.

איתן כבל: אני חושב שבוועדה שלך זה נושא ליבה, ואני מדבר ברצינות.

איתן כבל: פה אתה לוקח אותם לנקודה – אתה, כיושב ראש ועדת משנה, אני רוצה לתת עכשיו דיון למענה המתבקש כאן.

איתן כבל: לא לפתוח לדיונים חשובים ככל שיהיו אבל לוקחים אותנו למחוזות אחרים.

איתן כבל: בבקשה, עכשיו שני הדוברים האחרונים מנציגי הציבור מהאזור – חגי עינב קודם כל, דובר המרכז הרפואי לגליל ואחרון, אמיר ירחי כמדומני.

איתן כבל: בקצרה.

<חגי עינב: צהרים טובים ותודה רבה על הדיון החשוב הזה.

<חגי עינב: אני נמצא כאן בשמו של מנהל המרכז הרפואי, דוקטור ברהום, שמודה לחברי הוועדה ולאדוני היושב ראש על הדיון.

<חגי עינב: אני מחזיר אתכם ל-21 במרץ האחרון, בשעת בוקר נתקעת מקרצפת על הכביש ובמשך חמש שעות לא מגיע אמבולנס לרחבת המיון.

<חגי עינב: נאלצנו להפסיק את פעילות חדרי הניתוח.

<חגי עינב: משמרת הלילה לא יכלה ללכת הביתה והמשיכו לטפל בנפגעים, בפצועים, אותם אנשים שעבדו מ-23 בלילה.

<חגי עינב: נאצלנו לבטל קרוב ל-5,000 מרפאות שנקבעו לאנשים.

<חגי עינב: מי כמוכם יודע, התורים מאד ארוכים ולא הצליחו להגיע למרכז הרפואי.

<חגי עינב: זהו עורק התנועה היחיד - -

איתן כבל: האם לדעתך - יש שאלה יותר חשובה.

איתן כבל: אמרת פה מספיק כדי לחדד אבל האם לעניות דעתכם היה מצב שמישהו קיפח את חייו כי לא הספיק להגיע או שהתדרדר מצבו כתוצאה מהעובדה שלא הצליחו להביא אותו בזמן לבית החולים?

<חגי עינב: במהלך אותו יום היו קרוב ל-20 מקרים של התקפי לב או אירועים מוחיים בהם טיפלנו.

<חגי עינב: אני לא יכול להגיד לכם נקודתית האם החמרה במצב נגרמה כתוצאה מהמתנה אבל במצב הנוכחי, וחשוב מאד לא להפריד את הכביש הזה מכברי עד נהריה.

<חגי עינב: דיברו פה על שני חלקים.

<חגי עינב: זה חלק אחד שמגיע מעכו וחלק שמגיע משלומי ומיישובי המועצה, חשוב מאד להתייחס כיחידה אחת לכביש הזה כדי לקדם את הנושא של הפתרון.

<חגי עינב: אני יכול להגיד לכם שממסמכים שיש אצלי, הדיון הזה נמשך כבר 12 שנה מול משרד התחבורה בסיוע משרד הבריאות.

<חגי עינב: גם חברת הכנסת גרמן, כשרה, קיבלה מאתנו בזמנו פניות בנושא הזה.

<חגי עינב: לצערנו, אנחנו מתקדמים בקצב איטי והנושא נתקע כל הזמן.

<חגי עינב: אנחנו מקווים שמפה תצא הבשורה.

<חגי עינב: תודה.

איתן כבל: בעזרת השם.

איתן כבל: תודה.

איתן כבל: אמיר ירחי, בבקשה.

<אמיר ירחי: אני מנכ"ל עמותת ידידי המרכז הרפואי לגליל.

<אמיר ירחי: ועדה נכבדה, חברי כנסת יקרים, אני ביקשתי לדבר כנציג תושבים ואני אקצר.

<אמיר ירחי: לפני שנתיים ניצלתי מתאונה בכביש 89, תאונה חזיתית.

<אמיר ירחי: אופנוע שנכנס בנו חזיתית, הילדים שלי היו מאחורה, יצאנו בנס, שריטות ונזקים נפשיים בעיקר אבל באמת יצאנו בנס.

<אמיר ירחי: כמעט כל תושב באזור חווה חוויה כזאת על הכביש הזה.

<אמיר ירחי: לפני חדש למשפחת כץ לא היה מזל כזה.

<אמיר ירחי: רכב שהגיח מולם במהירות החריב את המשפחה.

<אמיר ירחי: את התוצאות אתם מכירים: האבא והסבתא נהרגו במקום, האמא נאבקה על חייה ביחידות לטיפול נמרץ ועכשיו היא עומדת בפני שיקום ארוך וקשה, וילד בן שנתיים, שמישהו יום אחד יצטרך להסתכל לו בעיניים ולהגיד לו למה הכביש הזה לא הורחב, ולמה לא נוגעים בכביש 89.

<אמיר ירחי: אנחנו שומעים על פרויקטים ענקיים וגוזרים סרטים ומחלפים ומנהרות ורכבות, ובכביש 89 לא נוגעים.

<אמיר ירחי: זה כביש שמשרת חצי מיליון נפש שאין לו שום חלופות.

<אמיר ירחי: זה היחיד שמגיע לבית החולים היחיד באזור, והוא נראה היום בדיוק כמו שהוא נראה לפני 30 שנה, כשגרו באזור הזה פחות ממחצית האוכלוסייה שגרה בו עכשיו.

<אמיר ירחי: פחות ממחצית מכוניות נסעו על הכביש הזה, וככה הכביש הזה נראה היום.

<אמיר ירחי: זה כביש שאולי לא נוסעים עליו שרים וחברי קבינט ובעלי הון אבל עוברים בו מאות אלפי אנשים כל יום בדרך לעבודה, בדרך ללימודים, בדרך לצבא ובדרך לקבל טיפול רפואי שהוא מציל חיים.

<אמיר ירחי: ממה שאני מבין, הכביש הזה לא מטופל בגלל איזו שהיא מחלוקת.

<אמיר ירחי: עירית נהריה מתנגדת להרחיב את הקטע שבשליטתה ומשרד התחבורה, בזמנו זה היה מע"צ, היום זו חברת "נתיבי ישראל" – הוא אומר:

<אמיר ירחי: אני רוצה לראות את הכביש הזה כיחידה אחת שלמה.

<אמיר ירחי: אז זו מחלוקת מיותרת שהביאה כבר לעשרות ולמאות נפגעים ולהרוגים, ואין שום סיבה.

<אמיר ירחי: אין יום שאין בו תאונה בכביש 89 - -

יעקב אשר: המחלוקת הזאת זו הסיבה שזה לא נעשה?

איתן כבל: אין לי מושג.

איתן כבל: תכף יגידו.

איתן כבל: ..

יעל גרמן: כן.

<אמיר ירחי: אני רק רוצה לסיים ולהגיד שלפעמים יש תאונות על הכביש, ואז המחלצים עצמם, אם זה מד"א, אם זה כב"א, אם זה משטרה, הם עומדים בפקק בדרך לתאונה, מחלצים את הנפגעים באיחור רב ואז הם עומדים בפקק בדרך – זאת אומרת, כל המציאות הזאת היא מציאות הזויה ומטורפת, ואני לא מדבר בכלל על איכות חיים.

<אמיר ירחי: אני לא מדבר על עשרות דקות כל יום בכל כיוון של תושבי הגליל המערבי, שפשוט הולכות לאיבוד ולאף אחד לא אכפת.

<אמיר ירחי: אני חי פחות מעשרה קילומטרים מגבול הלבנון.

<אמיר ירחי: האיום המרכזי על החיים שלי ושל הילדים שלי היום הוא לא קטיושה אלא תאונת דרכים בכביש 89.

<אמיר ירחי: אני קורא לשר התחבורה להפעיל את הסמכות שלו.

<אמיר ירחי: גם אם יש מחלוקת מול רשות, להתערב ולפתור את הסיפור הזה - -

עבד אל חכים חאג' יחיא: הוא יכול להכריז.

עבד אל חכים חאג' יחיא: יש לו סמכות להכריז.

<אמיר ירחי: אני בטוח שיש לו סמכות, ואני בטוח שצריך לסיים את הסאגה הזה לפני שיאבדו חיים נוספים.

<אמיר ירחי: תודה רבה.

איתן כבל: תודה לך.

איתן כבל: אני אומר שניים וחצי משפטים, ואני אאפשר, סליחה נביל.

איתן כבל: תראו: קודם כל, אני רוצה שיובהר כאן:

איתן כבל: משרד התחבורה עושה עבודה מדהימה בכל הארץ ואי אפשר לקחת את זה ממנו.

איתן כבל: זה רק מעצים - -

אוסאמה סעדי: אמרנו את זה.

איתן כבל: - - זה רק מעצים את הענין שקודם כל, כולנו מבינים את היכולות של המשרד, אין מחלוקת, ובתוך כל זה מקומם לא פחות שמקטע כזה קטן, שאני לא אגיד כסף קטן אלא בסך הכל הכולל הוא עניין של מה בכך.

איתן כבל: אז מה שאני מבקש, שני דברים: קודם כל, אני רוצה לדעת תשובות איפה העניין עומד.

איתן כבל: רק בבקשה, אל תמרחו אותי, אני לא אוהב את זה.

איתן כבל: אני מעדיף שיאמרו לא יודע, מצטער, סתם באתי.

איתן כבל: אני מעדיף שיאמרו דברים מן הסוג הזה מאשר שאני ארגיש שמישהו עכשיו בא עם דלי סיידים.

איתן כבל: בבקשה.

איתן כבל: אז אני אומר את הדברים בצורה ברורה גם כלפיך, גם כלפי מהנדסת המחוז.

איתן כבל: אנא תכבדו אותנו גם אם אין לכם תשובות טובות לתת לנו כי אחרת, אני יכול לחטוף ג'ננה ולא כדאי, לא מומלץ.

איתן כבל: בבקשה, מי מכם פותח?

איתן כבל: עדיף שלא כולם ידברו אלא מי שיש לו תשובות.

<מיטל לומינר: אני יכולה לפתוח.

<מיטל לומינר: אני מנהלת תחום תקציבי פיתוח במשרד התחבורה.

<מיטל לומינר: לאחרונה גובשה תכנית החומש של "נתיבי ישראל" - -

איתן כבל: רק יש לי בקשה – כל מילה שמתייחסת לאחרונה, אני רוצה לדעת מתי.

<מיטל לומינר: בחודש ספטמבר, החודש הקודם, גובשה תכנית החומש של "נתיבי ישראל" במסגרת הסיכום התקציבי לשנים 2017-2018.

<מיטל לומינר: בתכנית נכנסו שני פרויקטים: כביש 89, בחלק בין כברי לנהריה, תוקצב סך של 266 מיליון שקל לביצוע.

<מיטל לומינר: כרגע אנחנו נמצאים בתכנון מפורט של הפרויקט.

<מיטל לומינר: הוא כבר עבר סטטוטוריקה.

<מיטל לומינר: הפרויקט כולל: חלוקה של הדרך לדו-מסלולי, דו-נתיבי כולל שביל אופניים, למקרה וזה מעניין, והסדרה בצמתים.

<קריאות: מה הלו"ז?

איתן כבל: חברים, אני יודע לשאול את השאלות.

איתן כבל: תנו להם קודם כל.

<מיטל לומינר: היציאה למכרז תיקח לנו בערך סדר גודל של עוד שנה וחצי כי אנחנו כרגע אנחנו נמצאים בתכנון מפורט.

<מיטל לומינר: אנחנו עושים את המקסימום כדי לקדם את זה מול חברת "נתיבי ישראל".

דב חנין: שנה וחצי יציאה למכרז?

<מיטל לומינר: עד יציאה למכרז.

<מיטל לומינר: אנחנו כרגע נמצאים בתכנון מפורט.

<מיטל לומינר: תכנון מפורט כולל גם קידומי זמינות, כולל העברות, העתקות קווי תש"ן, העברות קווי דלק, מים וכולי.

<מיטל לומינר: זו עבודה שלוקחת לא מעט זמן.

דב חנין: התכנון - -

<מיטל לומינר: לא, לא.

<מיטל לומינר: התכנון כולל גם קידומי זמינות.

<מיטל לומינר: זאת אומרת, יציאה למכרז זה אחרי קידומי הזמינות.

<מיטל לומינר: בנוסף, יש עוד פרויקט שמתוקצב שהוא דרך 859, שמחבר בין כביש 4 לכביש 70.

<מיטל לומינר: זהו כביש חדש שביקשתם גם אליו התייחסות.

<מיטל לומינר: הוא גם כן תוקצב במסגרת תכנית החומש של נתיבי ישראל.

<מיטל לומינר: תוקצב לביצוע סך של 430 מיליון שקל כולל דרך דו-נתיבית, דו-מסלולית.

אוסאמה סעדי: לא שמעתי, מה התקציב של 89?

<מיטל לומינר: 266 מיליון שקל – לכביש 89 לקטע של כברי-נהריה.

<מיטל לומינר: בין כברי לנהריה.

איתן כבל: לא כל הנראה קל הוא.

איתן כבל: לא כל מה שנראה לפעמים.

איתן כבל: ..

חמד עמאר: מה עושים עד - - -

איתן כבל: חבר'ה סליחה, בואו נעשה את הדיון מסודר.

איתן כבל: הבנו מהגברת שפרסה בפנינו, כדי שאני אשים את הדברים במסגרת הנכונה, שהכביש הזה הוא חלק מתכנית החומש של - -

יעקב אשר: כל הכביש?

<מיטל לומינר: 89 רק מכברי לנהריה.

איתן כבל: שניה – עלות הכביש אמורה להיות בשלב הזה כ-250 מיליון שקלים.

איתן כבל: העניין הוא שצריכה להסתיים התכנית המפורטת וכנראה, ואני אומר את זה בזהירות כיון שאנחנו יודעים איפה אנחנו חיים ומכירים את כל התהליכים – כשאומרים שנה וחצי, לצערי אני אומר את זה ותכף נתעסק איך אפשר לקצר את הטווחים האלה אבל זה לא יפחת משנתיים.

איתן כבל: בסוף בסוף, זה כמו הגיל שלך.

איתן כבל: כשאתה צעיר, אתה תמיד עולה למעלה.

איתן כבל: כשאתה מתבגר, אתה כל השנה באותה שנה שהתחלת את היומולדת.

איתן כבל: ככה זה אותו דבר עם תהליכים.

איתן כבל: האמת היא, שאתה לא בדיוק מקצר אבל קיבלנו תמונה אחת.

איתן כבל: אני רוצה לעבור עכשיו לשני חלקים נוספים: חלק ראשון – מה נדרש כדי שההליך יקוצר.

איתן כבל: זאת אומרת, אם תבואי ותגידי: תשמע, צריך לדבר עם ראש עיריית נהריה, סבג - -

<קריאות: - - -

איתן כבל: חברים תנו לי, אתם רק מרעישים לי באוזן.

איתן כבל: תקשיבו, אני הבנתי מה שאתם אומרים לי.

איתן כבל: אני כבר התקדמתי.

איתן כבל: כשאני אומר מה בתוך התהליכים שאתם נמצאים שם, שאנחנו, חברי הכנסת, יכולים לבוא למשל אם צריך מול חברת חשמל כי יש העתקה של קו מתח גבוה.

איתן כבל: האם מול "מקורות" שיש קו שצריך - אין לי מושג כי בכל זאת, את אומרת ששנה וחצי נדרשות כדי לבצע פעולות כאלה ואחרות של פעולות שהן כבר מעבר - -

יעל גרמן: לצאת למכרז זה עוד לא פעולות.

יעקב אשר: תן להם תכנון מפורט.

יעקב אשר: הם לא יודעים אם - - -

איתן כבל: אז לכן, אני מבקש לדעת עכשיו, אנחנו כחברי כנסת וחלק מזה יהיה בוודאי לפרוטוקול כדי לעקוב אחר הדברים, איפה אנחנו יכולים להתמודד מול החסמים שגורמים לכך שאתם, לפי מה שאתם אומרים, רק בעוד כשנה וחצי, שכנראה שזה לא יפחת משנתיים, שבו תוכלו לצאת למכרז?

<אוהד קורן: אני מנהל אגף פרויקטים ייעודיים ומשימתיים, חברת "נתיבי ישראל".

<אוהד קורן: בכל פרויקטי הפיתוח שאנחנו מבצעים, שלב התכנון הוא שלב ארוך.

איתן כבל: נשמה, עשה לי טובה, 20 שנה אני בתחום, אל תתחיל אתי.

איתן כבל: אל תעשה לי מור"קים.

איתן כבל: לא מורשת קרב.

איתן כבל: אני רוצה לדעת עכשיו, אתה בתהליך.

איתן כבל: יש את הכביש, כביש 89.

איתן כבל: 250 מיליון שקל מתוקצבים ושאלתי שאלה.

איתן כבל: הבנתי את השלב הראשון, נדבך ראשון הבנתי.

איתן כבל: אני בנדבך שני.

איתן כבל: אמור נא לי: אתה יכול להגיד לי, אדוני, אני כבר יודע מה אני הולך לבקש ממך.

איתן כבל: אני מבקש ממך, בכל מקרה אני אומר את זה, תוך שלושה שבועות, שבועיים אני רוצה, לקבל רשימה מסודרת וגם אני אדבר עם המנכ"ל.

איתן כבל: אני רוצה רשימה מסודרת של כל אותם עניינים שבגינם העסק מתעכב.

איתן כבל: האם צריך להעתיק קו מתח גבוה?

איתן כבל: האם - -

יעל גרמן: אין בכלל תכנון.

איתן כבל: - - את כל אותם אלמנטים אני רוצה - -

יעקב אשר: אבל תכנון הוא לא יודע, איתן.

יעל גרמן: בא תשאל קודם אם יש תכנון.

יעל גרמן: אולי בכלל אין תכנון.

<אוהד קורן: אני אענה על השאלה הישירה שלך - -

עבד אל חכים חאג' יחיא: לא תכנית מפורטת כדי לקבוע את המיקום שלו.

עבד אל חכים חאג' יחיא: את המיקום שלו יכול לקבוע השר על ידי הכרזה - -

<אוהד קורן: אתה מבקש לדעת חסמים מידיים?

יעקב אשר: כן, חסמים מידיים.

<אוהד קורן: כרגע אני לא יודע לתת.

יעקב אשר: סטטוטורית יש בעיה - -

איתן כבל: יעקב אשר.

יעקב אשר: רגע, סטטוטורית.

יעקב אשר: יש בעיה עם רשות מקומית על זה?

<אוהד קורן: אני לא יודע להגיד לך.

אוסאמה סעדי: מתי תדע?

איתן כבל: חברים, אני לא נכנס לוויכוח.

איתן כבל: זה אומר ככה, יורם אומר ככה, הוא אומר כאן שהוא לא יודע.

איתן כבל: זה לא מעניין אותי.

איתן כבל: בשביל זה רציתי פה את המנכ"ל.

אוסאמה סעדי: אבל מתי הוא ידע?

איתן כבל: אני רוצה תוך עשרה ימים, אני גם אדבר עם המנכ"ל.

איתן כבל: אני מבקש שיצא מכתב גם עם העובדה - לא מקובל עלי העניין הזה.

איתן כבל: אני אומר את זה בצורה מפורשת: הוועדה הזו היא ועדת הבית של משרד התחבורה.

איתן כבל: המשרד מתקבל פה בחיבוק שאף משרד לא מתקבל כפי שמשרד התחבורה מתקבל בוועדה הזאת.

איתן כבל: אנחנו תובעים לפחות את אותו יחס, לא רוצים יחס עודף.

איתן כבל: לפחות את אותו יחס.

איתן כבל: לכן, מה שאני אומר כאן בצורה ברורה: אני תוך עשרה ימים רוצה סיפור דרך כביש 89, על כל המשתמע מכך.

איתן כבל: מה שהגברת ציינה, את הפרטים, פרטי היסוד, סטטוטוריקה, תכנית מפורטת, מה חסמים, איפה חסם, מי חוסם?

איתן כבל: כדי שנדע שאם אנחנו צריכים ללכת לראש העיר או לחילופין ללכת ל"מקורות" או לחברת חשמל, לנו, ברוך השם, גם יש כלים ללחוץ ולדחוף.

איתן כבל: דבר שלישי, שהוא עכשיו – אני רוצה לדעת מה המשרד, מה בכוונתכם לעשות עד שהמשיח יגיע.

איתן כבל: הכל בהנחה, אנחנו מתפללים כל יום שהמשיח בא יבוא.

איתן כבל: לפחות אני מאמין שבא הוא יבוא אבל אני לא מחכה לו בחלון ולא עושה כלום.

איתן כבל: הנה, אוטוטו, החמור הבא יגיע.

איתן כבל: אני לא אומר את זה.

איתן כבל: אנחנו חיים את החיים וצריכים להתקדם.

איתן כבל: אני מבקש לדעת לפחות, ואני לא אוותר בעניין הזה, לא לשר ולא למנכ"ל.

איתן כבל: העניין הנוגע לביטחון האנשים קודם כל.

איתן כבל: אני לא מקבל את מה שאמר חברי זוהיר.

איתן כבל: שכר מצווה, מצווה.

איתן כבל: כל מה שאתה יודע לעשות אותו כדי לתת מענה מידי לעניינים מידיים – אנחנו עושים אותו.

איתן כבל: אני רוצה לדעת איך אתם נותנים מענה דחוף ומהו לוח הזמנים.

איתן כבל: אם אדוני לא יודע, אל יגיד לי שום דבר.

איתן כבל: יגיד שאתם תחזרו אלי בתוך התשובה של העשרה ימים האלה.

<אוהד קורן: נחזור עם התשובה תוך עשרה ימים.

איתן כבל: אתה מבין למה מהתחלה אמרתי שצריך לבוא המנכ"ל?

<אנה אוסטרובסקי: יכול להיות שאני יכולה לעזור.

איתן כבל: בבקשה גברתי.

<אנה אוסטרובסקי: שלום לכולם.

<אנה אוסטרובסקי: אני מהנדסת מחוזות חיפה והצפון, משרד התחבורה.

<אנה אוסטרובסקי: אני מדברת ספציפית על השלב המידי כי זאת השאלה למרות שאני כן יכולה להתייחס לכל הסוגיות, גם לאמוציות וגם מה שמשרד התחבורה עשה בעשור האחרון בצפון אבל אני אדלג על זה.

איתן כבל: גברתי, אני בטוח שאת עושה את עבודתך נאמנה.

איתן כבל: השר שלך יודע לעשות את זה לא רע מעל המליאה, אנחנו לא בשאלה, רוצים תשובה.

<אנה אוסטרובסקי: אין פה פן אישי, אני רק מייצגת את המשרד.

<אנה אוסטרובסקי: חברת "יפה נוף" מקדמת תכנון שול ימני לרכב חירום.

<אנה אוסטרובסקי: השול ייקח מנקודת צומת כברי עד הכניסה לבית החולים.

<אנה אוסטרובסקי: התכנון נמצא בשלבים מאד מתקדמים.

<אנה אוסטרובסקי: ברגע שזה יבוא למשרד התחבורה, למחוז שלי, שאני מייצגת היום, אנחנו ניתן אור ירוק בתוך תקופה מאד קצרה, אנחנו נאשר את זה - -

חמד עמאר: אין לך זמנים - -

איתן כבל: חמד, תנו לי.

איתן כבל: מה זה "שלבים מתקדמים"?

<אנה אוסטרובסקי: שלבים מתקדמים שיש מדידה, שלבים מתקדמים שיש תכנון ראשוני - -

איתן כבל: כמה זמן להערכתך?

<אנה אוסטרובסקי: מה שאני לא יכולה להגיד, אני לא יכולה להגיד.

יעקב אשר: מהניסיון שלך, כמה זמן.

יעקב אשר: ..

איתן כבל: יעקב אשר, היא לא בתכנית קבלה לעבודה.

חמד עמאר: ממתי התחילו לתכנן?

איתן כבל: חמד, זה לא מעניין אותי עכשיו.

יעקב אשר: שול דרך זה דבר שיש בו דברים תת-קרקעיים, זה דבר שאפשר לגמור מהר מאד.

יעל גרמן: כולה מצע.

איתן כבל: תודה רבה לחופרים את השול.

<מיטל לומינר: יש לי לו"ז לגבי השול: התכנון המפורט אמור להסתיים באמצע שנת 2017.

יעל גרמן: מה???

<מיטל לומינר: זה התכנון שקיבלתי מ"יפה נוף".

<מיטל לומינר: אני חייבת לציין שהתקציב שאנחנו קיבלנו ממשרד האוצר הגיע לפני כחודש.

יעל גרמן: איזה תקציב?

<מיטל לומינר: תקציב לתכנון.

איתן כבל: יקירה, אני כבר ותיק פה.

איתן כבל: אין לי כוח לתשובות האלה.

איתן כבל: ברשותך, אני לא רוצה לעלוב בך כי את לא הבעיה.

איתן כבל: אני מנסה לומר את הדבר הבא: אותי זה לא מעניין.

איתן כבל: הכביש הזה מבחינתי הוא פרויקט של הוועדה.

איתן כבל: פרויקט של הוועדה.

איתן כבל: כשאת אומרת לי שב-2017 רק יסתיים התכנון, אני רוצה לדעת למה אי אפשר לקצר את ההליך הזה?

איתן כבל: אנחנו מדברים עכשיו על טיפול נקודתי, טיפול חובה.

יעל גרמן: איתן, תן לי זכות דיבור: תראי, יושבים פה שני ראשי עיר, שלא פעם ולא פעמיים כשהיה צריך היה באופן דחוף לסלול איזה שהוא מסלול, אני לא מדברת על לתכנן ולעשות את הכל, עשינו את זה בתוך שבועות ספורים ובכסף מאד מאד מצומצם.

יעל גרמן: אין שום סיבה שמשרד התחבורה לא יכריז היום על הכביש הזה כעל כביש אדום, כביש מסוכן, ואי לכך, בתוקף סמכויות שיש למשרד התחבורה ושיש לשר התחבורה, הוא יצא לסלילה במצע.

יעל גרמן: לא צריך באספלט, לא צריך תשתיות, לא צריך כלום.

יעל גרמן: במידית.

איתן כבל: אף אחד לא ביקש מזרקה כל 100 מטר ומושבים בצדדים.

איתן כבל: מה העניין?

איתן כבל: כל העניין הוא שהחברות והחברים כאן מדברים זה קודם כל הדחיפות של הביטחון.

<יורם ישראלי: אולי ז'קי כן ביקש.

איתן כבל: אני לא יודע, אני לא אמרתי.

איתן כבל: יורם, אתה עם הרמזים.

איתן כבל: בקיצור, מה שאני מנסה לומר לכם זה שאת זה אני רוצה תוך עשרה ימים.

איתן כבל: אני כבר היום אדבר עם ניסים פרץ מחברת "נתיבי ישראל".

יעקב אשר: תמסור לו ד"ש ממני.

איתן כבל: אני אמסור לו ד"ש גם ממך ומהוועדה.

איתן כבל: חברים יקרים, הוא איש מדהים עם יכולות מדהימות.

איתן כבל: אני מכיר אותו הרבה שנים, הוא עושה עבודה מצוינת.

איתן כבל: אתה יודע, איך אומרים?

איתן כבל: אנחנו עכשיו לא נותנים לו עכשיו המלצה לתפקיד הבא.

איתן כבל: אנחנו קודם כל רוצים לפתור את הבעיה של כביש 89.

איתן כבל: אז ברשותכם, אני יכול לומר לכם שאני מאד מאוכזב מהיחס שלכם אלינו.

איתן כבל: זה לא מקובל עלי.

איתן כבל: אין כאן שאלה שנוגעת לפוליטיקה, זה לא עניין שמישהו פה משחק משחק פוליטי.

איתן כבל: ציפיתי לקבל כאן תשובות ברורות, חדשות, שאפשר לצאת אתן לדרך ולא קיבלנו.

איתן כבל: אנחנו נאלצים להמתין עוד עשרה ימים כדי לקבל תשובה.

איתן כבל: אני רואה זאת באמת כיחס לא הוגן ולא מקובל עלי של המשרד כלפינו.

איתן כבל: אני אשוחח גם עם השר ואביא את הדברים לתשומת לבו כדי שידע שיד לוחצת יד לא רק בדברים שהמשרד צריך אלא גם מה שאנחנו נדרשים אליו.

איתן כבל: עשרה ימים.

איתן כבל: תודה רבה.

איתן כבל: הישיבה נעולה.